# Gautama Buda

*E articulo aki ta uza **ortografia di Papiamento**. Lo aprecia si por mantene e articulo aki na estilo di **Papiamento**.*
Gautama Buda

hende| Sekso o género | maskulino  |
| Fam | Gautam  |
| Noble title | prince  |
| Fecha di nasementu | 1. millennium BCE  |
| Lugá di nasementu | Lumbini  |
| Fecha di fayesimentu | 1. millennium BCE  |
| Lugá di fayesimentu | Kushinagar  |
| Modo di muri | kousa natural  |
| Tata | Śuddhodana  |
| Mama | Mahāmāyā  |
| Ruman(nan) | Sundarānanda, Sundari Nanda  |
| Kasá | Yaśodharā  |
| Yu | Rāhula  |
| Family | family of Gautama Buddha  |
| Dominio di idioma | Magadhi Prakrit, Pali, sanskrit  |
| Studiante di | Alara Kalama, Mah maudgalyana  |
| Honorific prefix | Tathāgata, lord, Bhagavan  |
| Religion | Budismo  |
| Canonization status | thaumaturge, avatar  |
| Iconographic symbol | physical characteristics of the Buddha  |
| Worshipped by | Budismo  |
| Had as last meal | mushroom, pork  |
| Movemento | Noble Eightfold Path, nirvana, dharma  |
| Presedí pa | Kassapa Buddha  |
| Siguí pa | Maitreya  |
| Remplasá pa | Maitreya  |
| Ta remplasá | Kassapa Buddha  |
| Influencia pa | Dīpankara Buddha  |
| Evento notabel | Siddhārtha's farewell to Channa and Kanthaka  |
| Ta konmemorá | Tathāgata, Bhagavan  |
| Present in work | Tripitaka, Pom Poko  |
| Time period | Mahajanapada  |
| Mount | Kanthaka  |
| Status pa derecho di autor como creador | derecho di autor pa obra a caduca  |
| Etikèt na Stack Exchange |   |

  From Wikidata
**Gautama Buda** of Buda tabata un prins y figura religioso legendario naci den e antiguo ciudad di Lumbini, na India. E ta un figura religioso sagrado pa e budistanan y tambe pa e hindustanan. E fundado Dharma ta conoci como e prome Gran Iluminado pa budismo y e encarnacion di e dios Vishnu pa hinduismo.

Aunke ta existi hopi leyenda, ta considera cu e tabata un lider spiritual conoci como **Siddhartha Gautama**. El a biba den epoca di cambio cultural unda tabatin hopi atake riba e procedimento religioso tradicional na India.
E religion Budista ta un di e religionnan mas grandi na mundo.
E termino buda ta nifica ‘inteligente’ of ‘iluminado’ ta pa nombra tur e humanonan cu a haya e nirvana.

## Nacimento

Su luga di nacimento tabata na Lumbini den e reino Kapilavatthu, un pueblo di Terai (actuamente Nepal) cu ta keda na e seronan di Himalaya.
No tin fecha exacto di su nacemento. Segun expertonan, el a nace den aña 583 p.C.
Su tata, Rey Suddhidana tabata un lider di un grupo yama *Shakya*.
Segun un leyenda cu Reina Maya, mama di Siddhartha a soña un anochi cu el mira un olifanti cu shete cacho y cabes colo cora bahando fo’i shelo, drenta den su barica na banda drechi. Ocho sacerdote a splic'e cu su yiu ta bay ta un santo y ta bay alcansa e sabiduria perfecto.
Despues el bay na su cura cu su sirvientenan. El a bay bou di un mata, colga su mes na un palo y mira shelo. Na e mesun momento aki, su yiu Siddartha a sali, naciendo for di e banda di su barica.

Ora Prins Siddartha tabata un tiki mas grandi, un homber religioso a propone cu e lo bira un militar poderoso of un docente religioso.
El nace den un bida luhoso y proteha for di otro religion y di sufrimento.

## Hubentud

Su prome aña como prins, Siddartha a trancuri completamente fo’i hende den tur actividad spiritual, semper el a biba cu su famianan. El a ricibi e miho educacion y formacion den su tempo.
Siddartha a cuminsa sinti curiosidad pa conoce e bida mundano exterior y el a pidi su tata permiso p’e satisface su deseo. Su tata Suddhidana a accedi, pero pa e proteccion di su yiu, el a manda un orden pa despeha e cayanan pa tur vision malo p’e consenshi di su yiu.

## Casamento

Na e edad 16 aña el a compromete na matrimonio cu su prima Yasodhara. Ora el a bira adulto, el a casa cu su prima y cerca na e edad 30 aña, el a haya un yiu homber Rahula cu ta nifica ‘obstaculo’ y ‘cadena’. Pa hopi tempo nan a cria su yiu na e palacio.

Estatua di Buda
## Abandono di hogar

E descubrimento di behes, enfermedad y morto tabata traumatico pa Siddhartha. El a haya sa cu e tambe ta bay sufri asina y su animo a bira tristo, el cuestiona su mes: ‘Con un hende por biba na paz y felicidad si esaki ta haci e bida desastroso’.
E prins a wak un biaha un anacoreta(=retiro), un pastor medicante, el a sinti su mes hopi impresiona di nan caracter di trankilidad. El a dicidi di biba asina di un bida extremo ascetismo(=practica) bibando como pober.
Siddhartha a biba como prins na e edad 29 aña. El a bandona su hogar lagando su casa y yiu atras. El a drenta e bida mundano cu cabes feita y un bisti di colo geel. Sin placa, ni bienestar, den buskeda di iluminacion.

## Docente

Siddhartha a siña for di cuater diferente docente. El a siña dos les importante: prome, ascetismo extremo no ta conduci e liberacion total, sino un tiki mas y di dos, cu el a yega cierto instante cu ningun docente ta capaz di siña mas cu ne.

Un pintura di e bida du Buda Siddhartha a dicidi di no sigui busca crecemento di sabiduria mas, sino paden den su mes. Tabatin dia cu e no tabata come y ni bebe, pasobra e tabata practicando su extremo ascetismo. E tabata suak, un par minuut despues di su morto.

El a scucha un docente siñando un mucha muhe con pa toca e cis (citer,zither) el a bis’e:
‘Si e waya ta fofo, e ora ey no ta zona bon, pero si e ta hopi ahusta, e lo kibra.
E waya tin cu ta net bon p’asina e duna su musica y harmonia’.
Na e momento ey Buda a compronde cu e caminda fisico di austeridad no ta e caminda perfecto pa alcansa liberacion.
For di e dia ey el a encurasha hopi hende pa no tuma e paso extremo. El a yam'e ‘camindanan di medio’.

## Morto

Ora Buda tabatin 80 aña el a bisa su amigonan y su prima Ananda cu e ta bay laga nan pronto. Na Kushinagara no hopi leu for di cas, el a come cuminda venenoso cu a causa un dolor inmenso y sacamento. Finalmente el a bay drumi bou di un pal’i mango y muri.